**8522 Nemesgörzsöny, Széchenyi u. 10.**

**ikt.szám:…….../2018.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2018. március 12-i nyilvános üléséről, mely 15 óra 30 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

 Buzás Sándor alpolgármester

 Ballér Zoltán

Haller István képviselők

Távol van: Hutter Tamás

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 4fő jelen van. Hutter Tamás képviselő távolmaradását előre jelezte. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 4 igen szavazattal,tartózkodás és ellenszavazat nélkül a következő határozatot hozza:

**17/2018.(III.12.) önkormányzati határozat**

Nemesgörzsöny Község Önkormányzatának képviselő-testülete 2018. március 12-i ülésének napirendjét az alábbiak szerint határozza meg:

1. HVB tagok megválasztása

Előadó:polgármester

1. EFOP- 1.5.3-16-2017-0096 pályázattal kapcsolatos ügyek

Előadó: polgármester

1. Nemesgörzsöny Község Önkormányzat Szervezeti és Működési Szabályzatának módosítása

Előadó:polgármester

1. Településkép védelméről szóló rendelet módosítása

Előadó: polgármester

1. Vegyes ügyek

Előadó: polgármester

1. Hatósági ügyek

Előadó: polgármester

**Napirendek tárgyalása:**

**1)HVB tagok megválasztása**

**Előadó:polgármester**

Tatai László polgármester kéri Novák Edit aljegyzőt, hogy tájékoztassa a Képviselő-testületet a változásokról.

Novák Edit aljegyző elmondja, hogy a Helyi Választási Bizottság tagjaiban összeférhetetlenség és egyéb ok miatt nem tudnak részt venni április 8-i választáson.

Süléné Szalay Ildikó póttag taggá lép elő, valamint Németh Kinga is a bizottság tagja lesz. Jánosa Márk póttagként vesz részt a bizottság munkájában.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**18/2018. (III.12.) önkormányzati határozat**

Nemesgörzsöny Község Képviselő-testülete megtárgyalta a Helyi Választási Bizottság tagjainak megválasztására vonatkozó előterjesztést és az alábbi döntést hozta:

1. Nemesgörzsöny Község Képviselő-testülete a Helyi Választási Bizottság tagjainak megválasztásáról szóló 62/2014.(VIII.14.) KT. és 65/2014.(VIII.26.) számú határozatát az alábbiak szerint

módosítja:

Nagyacsád Község Önkormányzat Képviselő-testülete a választási eljárásról szóló 2013. évi XXXVI. törvény 23. §-a alapján a Helyi Választási Bizottság tagjainak:

Győrffy Sándor Nemesgörzsöny, Rózsa u. 35.

Tóth Gábor Nemesgörzsöny, Rózsa F. u. 1/C.

Németh Lászlóné Nemesgörzsöny, Széchenyi u. 42.

Süléné Szalay Ildikó Nemesgörzsöny, Kossuth u. 23.

Németh Kinga Nemesgörzsöny, Kossuth u. 17.

Póttag:

Iván Mónika Nemesgörzsöny, Széchenyi u. 22.

Jánosa Márk Nemesgörzsöny, Kossuth u. 8.

Felelős: polgármester

Határidő: azonnal

**2)EFOP- 1.5.3-16-2017-0096 pályázattal kapcsolatos ügyek**

**Előadó: polgármester**

Tatai László polgármester elmondja, hogy az EFOP pályázattal kapcsolatban megküldték a szerződést. Kemeneshőgyész Község Önkormányzata a gesztor, a polgármesternek kell a szerződést aláírni. Folyamatos képzések és rendezvények kerülnek megvalósításra. Szükséges mentor és segítő foglalkoztatása. Javasolja, hogy első körben hatalmazzák fel Molnár Vera polgármestert a szerződés megkötésére.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**19/2018. (III.12.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy felhatalmazza a konzorcium vezetőjét, Kemeneshőgyész polgármesterét, Molnár Verát az EFOP 1.5.3-16-2017-0096 pályázati azonosítószámú szerződés aláírására.

Felelős: polgármester

Határidő:azonnal

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

Felelős:polgármester

Határidő:azonnal

**3)Nemesgörzsöny Község Önkormányzat Szervezeti és Működési Szabályzatának módosítása**

**Előadó:polgármester**

Tatai László polgármester ismerteti az előterjesztést. Elmondja, hogy az EFOP pályázattal kapcsolatos kiadásokat és bevételeket elkülönítetten kell kezelni, amihez szükséges egy kormányzati funkció törzskönyvbe történő felvétele.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**2/2018.( III.20.) önkormányzati rendelete**

## Nemesgörzsöny község Önkormányzat Képviselő-testülete úgy döntött, hogy Önkormányzat Szervezeti és Működési Szabályzatáról szóló 13/2014.(XI.13.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

**4)Településkép védelméről szóló rendelet módosítása**

**Előadó: polgármester**

Tatai László polgármester elmondja, hogy szükségessé vált a rendelet módosítása a Kormányhivatal jelzése alapján. Ismereti, hogy a rendelet 10.§ (7) bekezdését törölni szükséges.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**3/2018.( III.20.) önkormányzati rendelete**

Nemesgörzsöny község Önkormányzat Képviselő-testülete úgy döntött,hogy **a településkép védelméről szóló 11/2017. (XII.29.) önkormányzati rendelete módosításáról** szóló, fenti számú rendeletét az előterjesztésben foglaltaknak megfelelően megalkotja.

**5)Vegyes ügyek**

**Előadó: polgármester**

Tatai László polgármester elmondja, hogy lehetőség van Leader pályázat benyújtására. Fűnyíró traktor és ágvágó kerül beszerzésre, kis fűnyíró. A traktor 1 méteres mulcsozó traktor. Az árajánlatok beszerzésre kerültek. Az önrész 15%.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**20/2018. (III. 12.) önkormányzati határozat**

Nemesgörzsöny Község Önkormányzatának Képviselő-testülete arról határozott, hogy a LEADER Program keretében meghirdetett *„Élhető települési környezet kialakítása”* című, *VP6-19.2.1.-37-7-17* számú felhívásra pályázatot nyújt be, melynek keretében az alábbi fejlesztést kívánja megvalósítani:

**A fejlesztés megnevezése:** Zöldterületek karbantartásához szükséges eszközbeszerzés Nemesgörzsönyben

**A fejlesztés megvalósítási (az eszközök tárolási) helye:** 8522 Nemesgörzsöny, Széchenyi utca 10.; 132 hrsz.

**Rendelkezés az önerőről:**

Az önkormányzat kötelezettséget vállal arra, hogy a támogatási kérelem szerinti, a projekt teljes költségére vonatkozó önerőt saját forrásból, az önkormányzati költségvetés terhére biztosítja, valamint a támogatás elnyerése esetén az önkormányzati önerő összegét a költségvetésében elkülöníti.

**Rendelkezés a közbeszerzésekről:**

Az önkormányzat kötelezettséget vállal arra, hogy a projekt megfelel a közbeszerzésekről szóló 2015. évi CXLIII. törvényben foglaltaknak.

Felelős: polgármester

Határidő:azonnal

Tatai László polgármester elmondja, hogy 2000-ben született egy határozat, mely szerint telekrendezéssel az ¼, 1/5, 1/6, 1/7,1/8,1/9 hrsz-ú ingatlanok lakosai az előkertet megvásárolhatják. A befizetések megtörténtek, de az adásvételi szerződések megkötése elmaradt. Szükséges ennek pótlása. A 81/2000.(XII.5) határozat alapján a szerződés megkötésének költségeit az önkormányzat vállalta.

Tatai László polgármester elmondja, hogy a magyargencsi konyhát üzemeltető Na-Sze Kft. 10 Ft-ot emelni szeretne a térítési díjon. 630 Ft-ról 640 Ft-ra emelkedik a térítési díj. Szükséges a térítési díj felülvizsgálata, új rendelet elfogadása.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**4/2018.( III.20.) önkormányzati rendelete**

Nemesgörzsöny község Önkormányzat Képviselő-testülete úgy döntött, hogy **a személyes gondoskodást nyújtó ellátásokért fizetendő térítési díjakról** szóló, fenti számú rendeletét az előterjesztésben foglaltaknak megfelelően megalkotja.

Novák Edit aljegyző elmondja, hogy törvényességi észrevétel érkezett a rendelet feltöltésekkel, azok hatályon kívül helyezésével kapcsolatosan. Ismerteti a felhívás tartalmát. Tájékoztatja a Képviselő-testületet, hogy a felhívásban foglalt hiányosságoknak eleget tett.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**21/2018. (III. 14.) önkormányzati határozat**

Nemesgörzsöny Község Önkormányzatának Képviselő-testülete tudomásul veszi a Veszprém Megyei Kormányhivatal VEB/005/967/2018. számú törvényességi felhívását, és egyben felhívja Novák Edit aljegyzőt, hogy a hiányosságok pótlását tegye meg.

Felelős: aljegyző

Határidő:azonnal

Tatai László polgármester elmondja, hogy a Pápai Rendőrkapitányság megküldte beszámolóját a tavalyi évi támogatásból.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**22/2018. (III.12.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy elfogadja a Pápai Rendőrkapitányság beszámolóját a 2017. évi támogatás felhasználásáról.

Felelős: polgármester

Határidő:azonnal

Tatai László polgármester elmondja, hogy szükséges az információbiztonsági szabályzat Képviselő-testület általi jóváhagyása. Ismereti a szabályzat tartalmát.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**23/2018. (III.12.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy Nemesgörzsöny Község Önkormányzat Információátadási szabályzatát elfogadja az előterjesztés szerint.

Felelős: polgármester

Határidő:azonnal

Tatai László alpolgármester megkérdezi, hogy van valakinek még hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2018. március 12-i nyilvános ülést 16 óra 48 perckor berekeszti, és zárt ülés keretében folytatja tovább.

 K.m.f.

**Tatai László Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**